Den europeiske unions tidende

Den europeiske unions tidende (EUT) er et tidsskrift som daglig utgis av Den europeiske union (EU) på samtlige av unionens 23 offisielle språk. Tidsskriftet ble utgitt første gang som Den europeiske kull- og stålunions tidsskrift den 30. desember 1952. Da De europeiske fellesskap (EF) ble dannet i 1973, skiftet tidsskriftet navn til De europeiske fellesskaps tidende. Nice-traktaten, som trådte i kraft i 2003, gav tidsskriftet dets nåværende navn.

Siden januar 1968 gis tidsskriftet ut i to ulike serier; «L» (lovgivning) og «C» (meddelelser og opplysninger).

Alle unionens rettsakter må offentliggjøres gjennom publikasjon i tidsskriftet før de kan tre i kraft. De tildeles også et celexnummer, for enkel henvisning til dokumentet.

Siden opprettelsen av EØS-avtalen i 1994, har det dessuten kommet ut et EØS-tillegg, kjent som EØS-tillegget til De europeiske fellesskaps tidende frem til 2003, og som EØS-tillegget til Den europeiske unions tidende siden 2003.

 Referanser  

 Eksterne lenker 

 Elektronisk utgave på EUR-Lex (dansk)

Kategori:Den europeiske union
Kategori:Lysningsblader
Kategori:Publikasjoner etablert i 1952